Leta 1954 je Litujev kot velik favorit odpotoval na Evropsko prvenstvo v švicarski Bern. V finalu je postavil čas 50.8, kar pa ni zadostovalo za zmago. Presenetljivo je slavil njegov rojak Anatolij Julin s časom 50.5. Konec istega leta se je udeležil še Atletskih iger med Moskvo in Londonom. Na igrah so tekmovalci vse razdalje tekli v njihovi meterski obliki, le njegovo paradno disciplino ne - ostalo je pri 440 jardih z ovirami. Litujev je slavil s časom 51.3, s čimer je postavil nov svetovni rekord na 440 jardov z ovirami. Za tri desetinke je popravil predhodni najboljši čas Američana Charlesa Moora (51.6). Na teh igrah v Londonu je drugo mesto zasedel Anglež Harry Kane, tretje pa Julin.